काजल का आरोप है कि हमले में रामभुआल खुद शामिल थे, उन्होंने अपने भाई मनोज और समर्थकों के साथ मेरे ऊपर हमला किया है। उनकी सभा से भीड़ मेरी सभा में आने पर वे लोग बौखला गए थे। इन लोगों ने हमारे समर्थकों दौड़ा-दौड़ा कर पीटा है, गाड़ियों के शीशे टूट गए हैं। स्थानीय पुलिस भी रामभुआल के समर्थन में थी और उन्हें गाड़ी में लिफ्ट देकर वहां से हटा दिया है। रामभुआल पर मुकदमा दर्ज कर उन्हें गिरफ्तार किया जाए।